রেজাউল করিম সুমনকে ধন্যবাদ, জ্যেষ্ঠ কবির প্রতি নান্দনিক শ্রদ্ধাজ্ঞাপনের জন্যে । দেবেশ রায় ও শঙ্খ ঘোষের পুনর্মুদ্রিত কিন্তু প্রাসঙ্গিক রচনায় ফুটে উঠেছে কবি সিদ্ধেশ্বর সেনের হিমাদ্রিপ্রতিম একাগ্রতার পরিচয় । বই ছাপানোয় সিদ্ধেশ্বর সেনের আন্তর অনাগ্রহ মূলত সিদ্ধি অর্জনেরই এক পন্থা – কবি রবার্ট ফ্রস্টের কথাও স্মরণ করিয়ে দেয় – যা বহু নগদমূল্যকামী তরুণ কবির বিপরীতে এক ঈর্ষণীয় দৃষ্টান্ত। প্রকৃত কবিরই তো থাকে জীবনানন্দ-কথিত ‘একা একা পথ হাঁটার’ স্বস্থ আবেগ । [..]